### Resume

Ifølge udlejningsaftalerne mellem Vejle Kommune og de almene boligselskaber gives hvert halve år en status over anvendelsen af udlejningsværktøjerne fleksibel- og kombineret udlejning.

### Sagsfremstilling

Det følger af loven om almene boliger §60, stk. 4, at boligorganisationerne skal anvise ledige boliger i udsatte boligområder (”hårde ghettoområder”) efter kriterier, der er fastsat af byrådet, med henblik på at ændre beboersammensætningen i et område.

Byrådet og Teknisk Udvalg har siden 2018 flere gange godkendt, at boligforeningerne AAB Vejle og [adresse] anvender disse regler ved tildeling af ledige boliger.

|  |
| --- |
| Fleksibel udlejning betyder: |
| Med fleksibel udlejning kan en boligsøgende springe ventelisten, hvis han/hun opfylder visse kriterier, der fastsættes af byrådet.    Reglen har det formål at tiltrække ressourcestærke boligsøgende og give dem fortrinsret til ledige boliger forud for ventelisten. |

Figur 1: Faktaboks om fleksibel udlejning

[adresse]

Boligorganisationen har i 1. halvår 2023 anvendt reglerne i følgende omfang:

![](data:image/png;base64...)

Fig. 2: Tabel om anvendelse af fleksibel udlejning, 1. halvår 2023

Boligorganisationen oplyser, at antallet af flytninger i afd. 29, [adresse], er det laveste antal i den tid, man har anvendt reglerne. Boligorganisationen ser det lave antal flytninger som et udtryk for, at muligheden for at påvirke, hvem der får tildelt et ledigt lejemål, både har betydet et øget antal ressourcestærke lejere, større stabilitet i beboergruppen og at det er lykkedes at bremse antallet af fraflytninger.

I afd. 41 og 42 blev anvendelsen af udlejningsreglerne procentvist benyttet på et lavere niveau, men boligorganisationen betegner dem som tilfredsstillende. Der er færre boligsøgende til disse to afdelinger - og færrest til afd. 42 - hvilket formentlig hænger sammen med, at der i forbindelse med færdiggørelsen af helhedsplanen i 2016 var den forskel, at lejemålene i afd. 41 fik moderniseret både køkkener og badeværelser, mens afd. 42 kun fik moderniseret køkkener.

I afdelingerne i [adresse] var der en relativt højere og stabil anvendelse af reglerne.

[adresse]

Boligorganisationen har oplyst, at ordningen ikke blev anvendt i afd. 18, Moldeparken, i 1. halvår 2023.

|  |
| --- |
| Kombineret udlejning: |
| Kombineret udlejning giver en boligorganisation mulighed for at afvise boligsøgende, hvis både ansøgeren og dennes ægtefælle/partner står uden for arbejdsmarkedet, hvis boligområdet har en høj koncentration af beboere, der står uden for arbejdsmarkedet.    I stedet skal kommunen anvise en anden passende bolig til den boligsøgende, som er blevet afvist, og så vidt muligt senest 6 måneder efter beslutningen om afvisning.    Reglen har det formål at søge at forhindre, at der samles flere ressourcesvage beboere i et område. |

Figur 3: Faktaboks om kombineret udlejning

[adresse]

Ruth Berg har i 1. halvår 2023 anvendt reglerne i følgende omfang:

![](data:image/png;base64...)

Figur 2: Tabel over komineret udlejning, [adresse]

Som det fremgår af tabellen blev fem boligsøgende afvist i 1. halvår. Ingen af dem var omfattet af den kommunale anvisningsret. Der var fire lejemål med lejetab i perioden, hvoraf [adresse] andel udgør 16.194,75 kr.

Jobcenteret oplyser, at der i 1. halvår blev godkendt 45 ansøgninger mens 9 ansåøgere blev afvist.

Opsummering af de bevillingsmæssige konsekvenser

I forbindelse med byrådets behandling af den 27. februar 2019, pkt. 50, blev der reserveret 200.000 kr. i Den Centrale Reservepulje til at dække omkostninger ved kombineret udlejning.

Der henstår pr. 1. janaur 2023 160.034 kr. i puljen.

Arbejdsmarkedsudvalget bliver tilsvarende orienteret om halvårsopfølgningen på sit møde den 17. august 2023.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.